15.
Şeiri (səh. 131) nəsrə çevirib məzmununu yazın. (20-25 cümlə)
16.
“Milli azlıqların bayramları” mövzusunda təqdimat hazırlayın. Bunun üçün:

- Əvvəlcə hər hansı bir milli azlıqda olan xalqı seçin.
- Həmin xalqın Azərbaycanda yaşadığı yer haqqında məlumat əldə edin.
- Xalqın milli bayramları haqqında məlumat toplayın.
- Yığcam (3-5 slayd) təqdimat hazırlayın.
- Təqdimatınızda məlumat və müvafiq fotoşəkillərin olmasına çalışın.

Nümunə üçün İngiloylar və onların "milli bayramı"
haqqında məlumatı təqdim edirik.
“Biz Azərbaycan deyəndə onun sərvətini, onun gözəl
təbiətini nəzərdə tuturuq. Lakin bütün bunlarla yanaşı,
respublikanın ən başlıca sərvəti əsrlərdən bu torpaqda
yaşayan, öz taleyini, öz həyatını bu torpağa bağlayan,
müxtəlif millətlərdən olan, müxtəlif dinlərə
etiqad edən adamlardır. Ölkə nə qədər çox xalqı
birləşdirsə, bir o qədər də zəngin olar...”
Ümummilli lider Heydər Əliyev
Azərbaycanda tarixən müxtəlif xalqlar sülh və
əmin-amanlıq, dostluq və mehribanlıq şəraitində
yaşamış və indi də yaşayırlar.
Xalqların mənəvi sərvətləri, dilləri, ailə-məişət
və başqa bu kimi xüsusiyyətləri qorunur və mü-
hafizə olunur.
Xalqların dostluq şəraitində yaşaması, bir-
birlərinin dilinə, dininə, milliyyətinə hörmət etməsi onları birləşdirən ümumi
dəyərlərindən, multikulturalizmdən irəli gəlir.
Azərbaycanda yaşayan milli azlıqlardan biri müsəlmanlar və xristianlardan
ibarət ingiloylardır. Onlar, əsasən, Balakən, Qax və Zaqatala rayonlarında
yaşayırlar. İngiloylar öz aralarında gürcü dilində danışırlar. Əsasən, əkinçilik
və maldarlıqla məşğul olurlar.