İngiloyların müxtəlif bayram adət-ənənələri və dini mərasimləri vardı Qorqot,
Kürmükoba, Tut nübgəri (baramaçılıq ənənələri ilə bağlıdır) kimi bir sıra qədim
bayramları misal göstərmək olar. Bu bayramlarda ingiloylar dini mənsubiyyətlə-
rindən asılı olmayaraq, birgə iştirak edirlər.
Əsas bayramları baharın gəlişi İlə bağlıdır. İngiloylar Novruza “Qorqot” bayramı
deyirlər. Bu bayram yazın gəlişi, təbiətin oyanması, xeyirxah qüvvələrin şərə qa-
lib gəlməsi üzərində qurulub. Bayram şənlikləri martın 21-22-dən başlayaraq ap-
rel ayının sonunadək davam edir. Maraqlıdır ki, ingiloylar baharın ilk elçisi olan
durna quşuna da “qorqot” deyirlər və bayram hər il durna qatarlarının gəlişinə tə-
sadüf edir. Onların buğda və qozdan hazırlanan bahar yeməyi də qorqot adlanır.
“Qorqot” “qor” (od) və “qut” (xoşbəxtlik) sözlərinin birləşməsindən yaranıb, yazı,
yazın istisini, hərarətini, odunu, qüvvətini, qutunu gətirən kişi mənasına uyğun gəlir.

Əvvəllər bayram şənlikləri su
mənbələrinin kənarında, bu-
laq başında təşkil edilər, bu
zaman küsənlər mütləq barı-
şardılar. Hamı bayram yerinə
gələr, od qalayar, yerə xalçalar
sərər, ləziz xörəklər hazırlayardılar.
Bayrama gələ bilməyən xəstə, qoca və əlil-
lərə bayram payı göndərilərdi.

Hazırda Novruz — Qorqot bayramı bütün
kənd, qəsəbə sakinlərinin birgə İştirakı İlə I
mərkəzi meydanlarda keçirilir. Tədbirdə hər obanın
öz yeri, öz payı olur. Kosa və Keçəlin iştirakı ilə meydanda
böyük tonqal qalanır, yumurta döyüşdürülür. İdman yarışların-
da kəndirbazlar, pəhləvanlar məharətlərini nümayiş etdirirlər.
Bayramda iştirak etmək üçün ətraf kəndlərdən, rayon mərkə-
zindən qonaqlar dəvət olunur.

Xonçalı, səmənili süfrələr açılır, qazanlar asılır. Böl-
gə üçün səciyyəvi olan ənənəvi yeməklər: maxara,
sülhülü, girs, xəngəl, çilov, qorqod, usurum və s. bişi-
rilir. Hər stolda İngiloyların özünəməxsus şirniyyatı —
günəşi xatırladan maxara qoyulur. “Maxara” undan
hazırlanmış şirniyyat növüdür.
Döyülmüş buğdadan və qaynadılmış ətin (dana-qoyun)
suyundan hər ailəyə çatacaq qədər hədik bişirilir.
Hədik yazın gəlişi və bolluq rəmzi hesab edilir.