ARA SÖZLƏR
Dilimizdə elə sözlər var ki, onlar mənaca cümlədəki digər sözlərlə bağlanır. Belə
sözlər ara sözlər adlanır. Ara sözlər danışanın söylədiyi fikrə münasibət bildirir.
Məsələn:
Ara sözlər cümlə üzvləri ilə əlaqələnmir, suala cavab vermir, cümlənin əvvəlində, ortasında və sonunda işlənir.
Məsələn:
Nəhayət, gözlədiyimiz gün gəlib çatdı, səfər hazırlığı başlandı.
Səkkiz-on yaşlı uşaqlar bahardır, məncə. (Süleyman Rüstəm)
Çox maraqlıdır, görəsən, səfərimiz necə olacaq?
22.
Cümlələrdə ara sözləri müəyyənləşdirin, onların işlənmə yerinə diqqət yetirin.
1. Yəqin ki, onun zəhməti yerdə qalmayacaqdı.
2. Cütçü saf tum səpsə torpağa əgər,
Şübhəsiz, torpaqdan saf tum göyərər. (Nizami Gəncəvi)
3. Əsası çox möhkəm olmayan evin
Bütün dörd divarı tez uçar, yəqin. (Nizami Gəncəvi)
4. General susdu, çox susdu, nəhayət, dilləndi. (Hüseyn Abbaszadə)
23.
Fərqləndirilmiş sözləri müqayisə edin.
1. Görünür, o mənim dediklərimi başa düşmədi. Nə gözəl görünür yaşıl
çəmənlər.
2. Doğrudur, mən bu barədə bilmirdim. Onun dedikləri doğrudur.
3. Deməli, proses uğurla başa çatdı. Mən bu sözləri ona deməliyəm.
4. Şübhəsiz, o, Azərbaycanın ən tanınmış ziyalısıdır. Üzeyir Hacıbəylinin
Şərqin ən dahi sənətkarı olması şübhəsizdir.
5. Həqiqətən, mən ona inanırdım. Anamın sözləri həqiqətdir.