Qarabağ xanlığının banisi məşhur sərkərdə
Pənahəli xan Cavanşir olmuşdur. O, qısa
müddətdə Bayat qalasının tikintisini başa
çatdırır və onu xanlığın paytaxtına çevirir.
Lakin onun müdafiə üçün möhkəm olmadığını
görüb indiki Ağdamın yaxınlığında Şahbulaq
adlı yerdə yeni qala tikdirir.
Pənahəli xan qonşu
xanlıqların hesabına
torpaqlarını genişləndirir.
Bu dəfə tamamilə
alınmaz bir qala tikməyi qərara
alır. 1750-ci ildə sıldırım qayalarla
əhatə olunmuş sıx bir meşəlikdə
qalanın əsası qoyulur. Yeni
qalanın tikilməsi üçün maraqlı bir
məkan seçilmişdi. Bu yer şərq tərəfi istisna
olmaqla, hər tərəfdən sıx meşələrlə əhatə
edilmişdi. Qala ərazisi bir çox yerlərdə dərələrlə
əhatə olunmuşdu.
Bu qala-şəhər əvvəlcə onun banisi
olan Pənahəli xanın şərəfinə Pənahabad qalası,
sonrakı dövrdə isə, sadəcə, Şuşa adlandırılmışdır.
Qalanın divarlarını bəzəmək və şəhərin tikintisi üçün bütün Azər-
baycandan memarlar və inşaatçılar dəvət olunmuşdur.