22.
Nizami Gəncəvinin aforizmlərində həmcins üzvlü sözləri seçin, həmin sözlərə sual verin.
İncitək sözlər seç, az danış, az din,
Qoy az sözlərinlə dünya bəzənsin.
Hər işdə lazımdır ayıqlıq, diqqət...
İnsanla yaşayan mərddir, kişidir,
Kimsəni sevməmək namərd işidir.
İnsandan insana fərq var: bir dəmirdən
həm nal, həm də qılınc düzəldirlər.
Biri pislik etmiş olarsa sənə,
Sən yaxşılıq etsən bir özgəsinə
- Onu da, bunu da yad etmə əsla;
Dilini həmişə yamandan saxla.
23.
Cümlələrdə işarələnmiş sözlərdə vergül, yoxsa defis işarəsi olmalıdır?

1. Ağac qol budaq atıb ildən ilə böyüdü. 2. Tarixçi mütəfəkkir Herodot ölkələr xalqlar haqqında maraqlı məlumatlar vermişdir. 3. Onlar dəyirmi stolun ətrafında qabaq qabağa oturmuşdular. 4. Uşaq küçədəki səs küydən oyandı. 5. Əhməd dayı tüfəngini götürdü dağa tərəf yola düşdü.

- Özünüz də bir neçə belə nümunə yazın.

24.
Cümlələrdə durğu işarələrini bərpa edin və fikrinizi əsaslandırın.

1. Murovdağ nəhəng qayalardan, qırmızı sarı boz rəngli qaya parçalarından yaranmışdı. 2. Mirzə Ələkbər Sabir sakit mehriban və mülayim bir adam idi. 3. O uşaqlara yaxınlaşdı onların kefini soruşdu. 4. Bu bulaqlardan birinin sorağı uzaq-uzaq ellərə obalara yayılıb. 5. Bağçadakı alma armud alça ərik ağacları çoxdan güllərini tökmüşdü. (M.İbrahimov) 6. Ləman bir neçə dildə sərbəst aydın danışır oxuyur.

25.
Mətnin bəyəndiyiniz bir parçasını nəsrə çevirib yazın. Seçiminizi əsaslandırın.
Aşağıdakı mövzulardan birini seçməklə inşa və ya esse hazırlayın.

- “İskəndərnamə”də İskəndər obrazına münasibətim
- “İskəndərnamə”də ağsaqqallar obrazına münasibətim

Seçdiyiniz mövzuda
inşa yazmaq üçün
TƏLİMAT
(İnşanın həcmi 35-45 cümlə)
Mətni bir daha diqqətlə oxuyun.
Mətndəki obrazlara, onların sözlərinə, təsvirinə
xüsusi diqqət yetirin.
Mətnə əsasən onların xüsusiyyətlərini qeyd edin.
Təsvir olunan hadisəyə münasibət bildirin.
26.
Mətndə təsvir olunan cəmiyyətin rəsmini çəkməyə çalışın.
27.
Sizcə, həmcins üzvlərin nitqdə rolu nədir? Fikrinizi 4-5 cümlə ilə ifadə edin.