-Salam, Laçın!
Dustaq qardaş,
dərdə ? qəmə
ortaq qardaş!
Toxdaq ol, bir az,
toxdaq, qardaş!
Baxma yağıların
köməyi çoxdu.
Amma dava bizim
üstümüzdədir,
dava bizim davadır.
Sizcə, Şuşa Laçına hansı cavabı verəcək?
-Təzə nə xəbər,
ay Şuşa?
Başına dönüm,
Şuşa!
Bakıyadı yönün,
Şuşa!
Sən şiş yerdəsən,
Sən məndən qənşərdəsən...
O gün olsun zirvəndə -
VƏTƏN bayrağı
dalğalansın qırçın ? qırçın...
İlham Qəhrəman
1.
Mətnləri oxuyun və məzmunu şeirlə əlaqələndirməyə çalışın.
Xalq əfsanəsinə görə, havası büllur kimi
saf və şəfalı olduğu üçün bu ərazini
“Şuşa” (şüşə) adlandırmışlar. Bəzi mənbələrdə
Şuşa şəhərinin adı türk tayfaları
və türk sözləri ilə izah olunur. Şiş qayalarla
əhatə olunduğuna görə bəzən “Şişə”
şəklində də işlədilir. Bəzi tədqiqatçılar
Şuşa sözünün mənasını “uc”, “yüksək”
olan “şiş” mənasında izah edirlər.
Əvvəllər Abdallar adlandırılan,
1924-cü ildən isə şəhər statusu
alan Laçın şəhəri 1930-cu ildən
rayon mərkəzi olub. XX əsrdə
Azərbaycanın tanınmış yazıçılarından
biri olmuş Tağı Şahbazi
Simurq yaxınlıqdakı dağın
adını şəhərə verib. Laçın sözü
“məğrurluq” mənasındadır.