ORFOQRAFİYA
Tünd şriftlə verilmiş
sözlərdə mötərizədəki
hərflərdən hansı
yazılmalıdır?
ORFOEPİYA
Kursivlə verilmiş sözləri
düzgün tələffüz edin.
VURĞU
Neçənci hecadadır?
gimnaziya
səbirlə
Zivər Məmmədova Azərbaycanın ilk qadın heykəlt(a,ə)raşıdır. İstedadı
və bacarığı ilə seçilən Zivər xanım seçdiyi sahənin bütün
incəliklərini səbirlə öyrənirdi. Fəaliyyəti ilə həm də qadının cəmiyyətdə
roluna mənfi münasibəti də dəf etməli olurdu.

Zivər 1902-ci ildə anadan olmuşdur. Atası Nəcəfqulu
Tağıyev ziyalı bir şəxs olmuşdur. O, mədəniyyət və incəsənəti
yüksək qiymətləndirmişdir. Ata öz övladlarında mənəvi
və estetik dəyərlərə, incəsənətə sevgi və hörmət tərbiyə
edirdi. 7 yaşında ikən Zivər “Müqəddəs Nina” qadın
gimnaziyasına daxil olur. Gimnaziyada qızların hərtərəfli
inkişafı üçün xarici dillər, ədəbiyyat, tarix, musiqi tədris
edilir, rəsm çəkmək və s. öyrədilirdi.

Burada Zivər musiqi və rəsmi böyük həvəslə öyrənməyə
başlayır. Gimnaziyanı başa vurduqdan sonra
isə təhsilini davam etdirmək qərarına gəlir. Rəssamlıq
kursuna daxil olur. Kursu bitirən Zivər
Məmmədova eyni vaxtda iki ali məktəbə - Azər-
baycan Ali Rəssamlıq məktəbinə və Dövlət
Türk Musiqi məktəbinə daxil olmaq qərarına
gəlir. Z.Məmmədova durmadan öz üzərində çalı-
şır. O, həm skripkada ifa edir, həm də təsviri
sənətlə məşğul olurdu. Dövrünün görkəmli sənətkarlarının
yanında təcrübə toplayır, tədricən özünə-
məxsus dəst-xəti formalaşırdı. Zivər portret janrına
üstünlük verməyə başlayır.
“Qız gəlincik ilə”
Azərbaycan rəssamı, heykəltaraşı Zivər Məmmədova