ORFOQRAFİYA

- Sual işarəsi qoyulmuş
  sözlər bitişik, yoxsa
  defislə yazılmalıdır?
- Fikrinizi əsaslandırın.

ORFOEPİYA
Düzgün tələffüz edin
müdrik - [...]
dostluq - [...]
tonqal - [...]
VURĞU
Düzgün yazılışını
müəyyən etdiyiniz
sözlərin vurğusunu
deyin.

Vaqif bizim binada yaşayır. Yaşının az olmasına baxmayaraq, dostları
arasında böyük nüfuzu var. O, qara ?saçlı, dolu?bədənli, qara?qaşlı, çox
üzü?gülər bir oğlandır. Qardaşı Vahid onu həmişə əzizləyir, qayğısına
qalmaqdan yorulmur. Hamının sevimlisi olan bu oğlan - Vaqif IV si-
nifdə oxuyur. Qardaşı Vahid isə VIII sinif şagirdidir. O, uca?boy,
enli?kürək, yaşlı adamlara məxsus müdrik şimalı bir oğlandır. İki
qardaşın dostluğu, aralarındakı səmimiyyət onları qonşular içində də
hörmətli etmişdi. Kiçik qardaş da böyük qardaşını ürəkdən sevir, onu təkcə
qardaş kimi deyil, həm də dostu kimi qəbul edirdi.

Müəllimləri Aliyə xanım bu iki qardaşın dostluğundan, məktəbdəki davranı-
şından, dostları arasında nüfuzundan onların anasına - Çimnaz xanıma ürək
dolusu danışardı. Bu qardaşların dostluğu mənim də xoşuma gəlir. Mən onla-
rın olduqca səmimi, mehriban olduğunu bilirəm. Bəs bu qardaşların hansı xü-
susiyyətləri məni onlar haqqında bu yazını yazmağa vadar etdi? Mən onların
başqa xüsusiyyətindən danışım, nəticəni özünüz çıxarın.

Axırıncı çərşənbə idi. Bütün qonşular həyətə düşmüşdü. Uşaqlar böyük tonqal
qalamışdılar. Hamı evdən bayram payı gətirmiş, həyətdə süfrə açmışdı. Vahidlə
Vaqif də evdən gətirdikləri bayram yer-yemişini qonşu uşaqlarla bölüşdürdülər.
Qonşular bayramı daha əyləncəli etmək üçün musiqi alətlərində çox şən musiqilər
çaldılar, oxudular, oynadılar.

Bayram şənliyi get-gedə qızışırdı. Uşaqlar tonqalın ətrafında yallı getdilər,
sonra: “Ağırlığım, uğurluğum odda yansın”, - deyib tonqalın üstündən tullandılar.

Uşaqlardan bir neçəsi bayram payı toplamaq üçün qonşuların qapılarına torba
atmışdı. Bir azdan onlar dolu torba ilə qayıtdılar. Burada nələr yox idi?!

Birdən Vaqif dedi:

- Uşaqlar, gəlin bayram payından qonşuluqdakı Liza xalaya da aparaq. Axı o,
kimsəsizdir, ayaqları ağrıdığı üçün həyətə də düşməmişdir. Qoy o da sevinsin.