19.
İzahedici sözləri müəyyən edin və tire işarələrini qoyun.
1. Doğma məktəb xəyalımı çox-çox uzaqlara orta məktəb illərinə apardı. 2. O, ayağını irəliyə buzla örtülmüş səkiyə atmağa qorxurdu. 3. Bura bizim doğma vətənimizdir Azərbaycandır. 4. Hacıleylək həmişə hündürlükdə ağacların üstündə yuva qurur. 5. Hacı Zeynalabdin Tağıyevin məzarı yaşadığı yerdə Bakının Mərdəkan qəsəbəsindədir. 6. Azərbaycanda ilk operanın “Leyli və Məcnun”un müəllifi Üzeyir Hacıbəylidir. 7. Azərbaycan dili ilk dəfə XVI əsrdə Xətainin dövründə dövlət dili səviyyəsinə qalxmışdır. 8. Azərbaycanda əhalinin 90 faizdən çoxunu təşkil edən azərbaycanlılarla Azərbaycan türkləri ilə yanaşı, talış ləzgi ingiloy avar saxur yəhudi udinlər xınalıqlılar və digər milli və etnik azlıqlar əsrlər boyu yanaşı yaşamışdır.

- Altından xətt çəkilmiş sözlərdə hansı durğu işarəsindən istifadə olunmalıdır? Niyə?

20.
Lüğət üzrə imla yazın. Sözlərdə bir, yoxsa iki “y” samitinin yazılacağını müəyyən edin.
xasi...ət, vəzi...ət, valide...n, kəmi...ət, nəqli...at, tövsi...ə, sani...ə, cəmi...ət, xüsusi...ət, tərbi...ə, ədəbi...at, mədəni...ət, ehti...at
21.
Kaş hamı təkcə bayramlarda deyil, hər zaman bir-birinə qarşı daha diqqətcil və xeyirxah olsun cümləsindən istifadə etməklə inşa yazın.
İnşanı özünüz adlandırın.
Yazınızda aşağıdakı mövzulara da yer verin:

- Novruz multikultural bayramdır;
- Novruz birlik və həmrəylik bayramıdır.

İnşanı yazarkən
şəkildən də
istifadə edin.