1.
Qəhrəman polkovnik-leytenantın fəaliyyətini nəzərə alıb mətni adlandırın. Seçiminizi
əsaslandırın.
2.
Mətnə əsasən Elzamin Təhməzovu xarakterizə edin, onun mənəvi keyfiyyətlərini
sadalayın.
3.
Təltif edildiyi orden və medal onun hansı xüsusiyyətləri barədə məlumat verir?
Titrək əllərinlə alıb şəklini
Ah çəkib ağlama, şəhid anası!
Dizlərin üstünə əyib belini
Sellərtək çağlama, şəhid anası!
Baxırsan gəldiyi cığıra, izə.
Quzu otardığı çəmənə, düzə.
Yaralı könlünü hey üzə-üzə,
Dünyanı dağlama, şəhid anası!
Ruhu ildırımda, şimşəklərdədir,
Qarabağdan əsən küləklərdədir,
Həsrətli, ümidli ürəklərdədir,
Çox matəm saxlama, şəhid anası!
Nə deyim, nə yazım, qələmim donur.
İlhamın dünyası odlanır, yanır.
Sənin dözümündən yağılar sınır,
Qara şal bağlama, səhid anası!
İlham İdrisoğlu
Şeirin müəllifi nə üçün şəhid anasına
“qara şal bağlama” deyir?
"Şəhidlər unudulmur" mövzusunda
təqdimat hazırlayın. Aşağıdakıları
diqqətdə saxlayın:
1. 1990-cı il 20 Yanvar hadisələri;
2. Birinci Qarabağ savaşı;
3. 44 günlük Vətən müharibəsi