18.
Mətni oxuyun, tapşırıqları icra edin.
Mətndə tünd şriftlə verilmiş sözü hansı ifadə ilə əvəz etsəniz, daha düzgün olar?
Sual işarəsi qoyulmuş yerdə durğu işarələrini düzgün qoyun.
Altından xətt çəkilmiş cümlədə xəbərə əsasən mübtədanı bərpa edin və fikrinizi
əsaslandırın.
“Güclü külək nəfəsliyi açdı” cümləsində cümlə üzvlərinin ardıcıllığını müəyyən edin.
Birinci cümlədə hansı söz səhv yazılmışdır?

Bir dəfə inglis alimi Aleksandr Fleminqdən penisillini necə
kəşf etdiyini soruşurlar.

Alim deyir (?)

(?) Uşaqlıqda tez-tez xəstələndiyimə görə arzulayırdım ki,
həkim olum. Ali məktəbə girdim. Bir gün professor Uayt məni öz
laboratoriyasına dəvət etdi. Mən təcrübə apararkən güclü
külək nəfəsliyi açdı və oradan sınaq şüşəsinə bir yığın kif göbələyi
töküldü. Təbiidir ki, təcrübə baş tutmadı və mən çox pərt
oldum 1. Ümidsiz halda “çağırılmamış qonaqları” nəzərdən keçirməyə
başladım və... penisillini kəşf etdim. Yeni preparatın əla
müalicəvi keyfiyyətləri aşkar oldu. Mən penisillini 1929-cu ildə
kəşf etmişdim 2. Uzun müddət bunu kimin tapdığını hamı unutmuşdu.
Nobel mükafatını vermək üçün məni çox çətinliklə tapdılar.

19.
Şəkil əsasında mətn tərtib edin. Bunun üçün əvvəlcə plan tərtib edin.