5.
Mətni oxuyun, aşağıdakı tapşırıqları yerinə yetirin.
“Texnologiya çağının bəlası: tənbəllik” mətni ilə “Mobil telefonlar”
mətnini məzmun baxımından əlaqələndirin.
Mötərizədəki hərflərdən hansı seçilsə, sözün yazılışı düzgün olar?
Tünd şriftlə verilmiş cümlədə məntiqi vurğulu sözü müəyyən edin.
Bu cümlədə daha hansı söz məntiqi vurğulu söz ola bilər?
Altından xətt çəkilmiş cümlədə mübtəda və xəbəri müəyyən edib,
uzlaşmanın düzgün olduğunu əsaslandırın.
Kursivlə verilmiş cümlədəki sözlərə sual verin.

Mobil telefon istehsal etmək ideyası “Bell Labs” şirkətində hələ 1946-cı ildə meydana çıxmışdır. Bu şirkət dünyada ilk dəfə olaraq radiotelefon xidmətinin əsasını qoymuşdur. Radiotelefon telefon və radioqəbuledicinin hibridi idi. 1956-cı ildə telefon, mikr(a,o)fon və nömrəyığanı özündə birləşdirən dəstək formalı telefon aparatı istehsal olundu. Çəkisi ağır olan (850 qram) bu aparata tələbat böyük idi.

Telefonun ikinci dəfə “dünyaya gəlişi” isə XX əsrin sonlarında simsiz rabitə sisteminin tətbiqi nəticəsində baş verdi.

Mobil telefonun ixtirası mühəndis Martin Kuperin adı ilə bağlıdır. İlk p(o,a)rtativ mobil telefon 1983-cü il martın 6-da satış məqsədilə istehsal olunmuşdur. “Motorola” şirkətinin təqdim etdiyi və çəkisi 794 qram olan bu telefon 8 saat davamlı işləyə bilirdi. Uzun təkmilləşdirmələrdən sonra mobil aparata saat, təqvim və qrafik displey əlavə olundu. 1998-ci ildə yeni mobil telefonlar meydana gəldi.

Mobil telefonlar artıq bizim həyatımızın ayrılmaz bir hissəsinə çevrilmişdir. Biz bu cihaz sayəsində danışır, yazır, fotoşəkil çəkir, TV izləyir, musiqi dinləyir, xəbərlər alır, hesablarımızı aparır və s. bir çox işlərimizi görürük.

Bəzən faydası olan şeylərin zərərli tərəfləri də olur. Biz də onların zərərlərini düşünmədən istifadə edirik.