8.
Uyğunluğu müəyyən edin.
qənaət
artıq və lazımsız yerə işlətmə, sərf etmə
israf
nəyi isə ehtiyatla, səmərəli işlətmə
9.
Qənaət və israf sözlərini mətn üçün açar sözlər hesab etmək olarmı? Niyə belə hesab edirsiniz?
10.
Mətndən mürəkkəb sözləri seçib onları cədvələ əsasən qruplaşdırın.

Müxtəlif sözlərin birləşməsi yolu ilə əmələ gələnlər | Eyni sözün təkrarı ilə əmələ gələnlər | Əks mənalı sözlə- rin köməyi ilə əmələ gələnlər | Yaxın mənalı sözlə- rin köməyi ilə əmələ gələnlər
--- | --- | --- | ---

11.
Mətndə altından xətt çəkilmiş sözlərdə durğu işarələrinin işlənməsinə diqqət yetirin və onların ara söz olduğunu əsaslandırın.
ARA SÖZLƏRDƏ DURĞU İŞARƏLƏRİ
Ara sözlər cümlə üzvlərindən vergül işarəsi ilə ayrılır. Ara söz cümlənin əvvəlində gələrsə, ondan sonra vergül işarəsi qoyulur. Məsələn:
Beləliklə, daha maraqlı bir tədbir başa çatdı.
Deməli, hər iş qaydasındadır.
Ara söz cümlənin ortasında işlənərsə, hər iki tərəfdən vergül işarəsi qoyulur.
Məsələn:
Valideynləri, ümumiyyətlə, onun burada qalmasına etiraz etmirdilər.
Yaşıllıq, təbii ki, bəşəriyyətin xilas yollarından biridir.
Ara söz cümlənin sonunda gələrsə, ondan əvvəl vergül işarəsi qoyulur.
Məsələn:
Qurdun böyüyü ən yuxarı budaqda qalıbmış, demə.