17.
Mətni oxuyun və tapşırıqları yerinə yetirin.

- Birinci abzasda kim?, nə edirdi?, nə edir? suallarına cavab verən sözləri seçin.
- İkinci abzasda kimə?, kim ilə?, kimi?, nəyi?, nəyə? suallarına cavab verən sözləri seçin.
- Üçüncü abzasda nə zaman?, hara? suallarına cavab verən sözləri seçin.
- Birinci abzasın birinci cümləsində söz birləşmələrini seçib onlara sual verin.
- İkinci abzasın 1-ci cümləsində nə zaman? sualına cavab verən söz birləşməsini seçin.

Firidun bəy Köçərli Qori seminariyasında müəllim kimi çalışırdı. O hər yay vətəni
Şuşada istirahət edirdi. Əbdülhüseyn bəy oğlu Üzeyirlə birlikdə onun yanına gəlir.
Badisəba xanım Köçərlinin xatirələrindən:
“1899-cu ilin yayında Üzeyir atası ilə birgə bizə gəldi.
Biz hər yay tətilini Şuşada keçirirdik. Atası onu Qori
seminariyasına qoymaq istəyirdi. Ona görə də
Firidun bəydən xahiş etdi ki, uşağı yoxlasın. Lazım
olsa, onu qəbul imtahanlarına da hazırlaşdırsın. 20
gün ərzində Üzeyir hər gün bizə gəlirdi. Firidun bəy
də həvəslə bu dərrakəli, ağıllı uşağa dərs keçirdi.
Bir neçə dərsdən sonra Firidun bəy mənə dedi:
“Badisəba, bu uşağın böyük gələcəyi var”.
Tarix göstərdi ki, o yanılmayıb”.
Beləliklə, 1899-cu ilin avqustunda valideynləri 14 yaşlı Üzeyiri Zaqafqaziya müəllimlər
seminariyasına daxil olmaq üçün Gürcüstanın Qori şəhərinə imtahan verməyə
yola salır. Üzeyir ilk dəfə idi ki, ata-anasından, ailəsindən, dostlarından,
doğma şəhərindən belə uzaq düşürdü. Onu artıq müstəqil həyat gözləyirdi.
(Fərəh Əliyeva,“Üzeyirşünaslıq” kitabından)
18.
Mətndə işarəsi (səh. 24) qoyulmuş
yerdə cümlələr arasında rabitə
yaratmaq üçün bir neçə cümlə yazın.
19.
Seçiminiz əsasında hər hansı bir
Azərbaycan bəstəkarı, dirijor, müğənni
və ya xanəndəsi haqqında məlumat
toplayın və təqdimat hazırlayın. (İnşa,
yaxud esse də yaza, divar qəzeti də
hazırlaya bilərsiniz.)