Tələffüz qaydalarına riayət etməklə şeiri ifadəli oxuyun.
Fasilələrə diqqət yetirin.
Yadımdadır, cocuqluqda,
Əziz bayram gecələri
Atam, anam, üç qardaşım,
Qoca nənəm, bir də əri.
Toplaşardıq bir süfrənin
Gülə?gülə dövrəsinə.
Nənəm deyər: - Qurban olum,
Yaradanın süfrəsinə!
Bir sininin kənarında
Yaxılırdı iki?üç şam.
Qarşımızda şəkərbura,
Noğul?nabat, püstə, badam.
Hələ üskü axşamları
Qiyamətdən nişanədir.
Oynamaqçün cocuqlara
Belə günlər bəhanədir.
Ocaq yaxıb, od qalayıb,
Üzərindən atlanardıq.
Oynayardıq yorulduqca,
Yorğunluğa qatlanardıq.
“Gün çıx” deyə, “gün çıx” deyə,
Çalxanırdı sevincimiz.
“Kəhər atı min çıx” deyə,
Qışqırardı ən dincimiz
Əynimizdə təzə paltar,
Başımızda təzə papaq.
Odla məşəl əlimizdə
Dolaşardıq sokak-sokak.
Qışqırardıq, bağırardıq
Ölçə?ölçə küçələri.
Söz qısası, xoş keçərdi
Bizə bayram gecələri.
Sizcə, nöqtələrin
yerinə hansı söz
yazılmalıdır?
Sabah .... bayramıdır,
Deyə?deyə yatıyorduq.
Çəkdiyimiz acıları
Sevinclərə qatıyorduq.
Mikayıl Müşfiq
“Gün çıx” nəğməsini oxuyun.
Onun məzmununu izah etməyə çalışın.
Sizcə, bu nəğmə “Bayram axşamları” şeirinin
hansı bəndinə aydınlıq gətirə bilər?