12.
Mətndən ara sözləri tapın.
13.
Cümlələrə ara sözlərdən uyğun olanını artırın və vergül işarəsindən düzgün istifadə edin.
düzü, deməli, əlbəttə, doğrudan da, demə, bəlkə
1. Mən səninlə dost olsam da, bunu edə bilmərəm. 2. Bu kitabların hamısını oxusam, istədiyimi əldə edə bilərəm? 3. Bu bizim tanıdığımız adam deyilmiş. 4. Yemək yeyək? 5. Yaxşı şagirddir.

- Özünüz də belə nümunələr yazın.

14.
Ara sözləri tapıb, vergül işarəsini düzgün qoyun.
1. Salmandan əlbəttə elə bu mərd hərəkət gözlənirdi. 2. Şübhəsiz təmiz hava sağlamlıq deməkdir. 3. Bu uşaqlar məncə qonşu həyətdən gəlmişlər. 4. Mən onun sözlərinə inanıram doğrusu. 5. Nə vaxt gələcəyini təəssüf ki bilmirik. 6. Ehtimal ki o, sabah şəhərə qayıdacaq.
15.
Mətn əsasında süfrə mədəniyyəti haqqında təqdimat hazırlayın.

- Qurduğunuz mətndə müvafiq ara sözlərdən istifadə edin.

Aşağıdakı mövzulardan birini seçməklə təqdimat hazırlayın:
Süfrə mədəniyyəti. O nədir?
İsraf və qənaət.
Çörək bol olarsa, basılmaz Vətən! (S.Vurğun)
İSTİQAMƏT:
1. Həmcins üzvlərdən istifadə edin.
2. Müvafiq ara sözlərdən istifadə edin.
3. Cümlələrin düzgün qurulmasına riayət edin.
4. Mübtəda ilə xəbərin uzlaşmasına diqqət yetirin.
5. Təyinlərdən yerli-yerində istifadə edin.
6. Durğu işarələrindən düzgün istifadə edin.
HƏCM:
Təqdimat üçün:
4-6 slayd
İnşa üçün:
60-90 cümlə
Qeyd. Verilmiş mövzulara fərqli ad seçməklə inşa da yaza bilərsiniz.
Təqdimat hazırlamaq (inşa yazmaq) üçün, ilk növbədə, fəaliyyətinizi düzgün planlaşdırın.