Dostlar,
Türkiyədən bizə
məktub gəlib.
Məktubda nə
yazılmışdır?
Hörmətli azərbaycanlı dostlarımız!

Sizə bildirmək istəyirik ki, Türkiyədə müxtəlif ölkələrin mədəniyyət və incəsənəti
günləri keçiriləcəkdir. Tədbirin keçirilməsində məqsəd uşaqları müxtəlif
xalqların mədəniyyəti ilə tanış etmək, qarşılıqlı öyrənmə, maraq yaradan
məsələlər ətrafında fikir mübadiləsi aparmaq, həm də sülh və dostluğu təbliğ
etməkdir. Tədbir “Mən vətəndaşam” devizi altında keçiriləcəkdir.

Mədəniyyət və incəsənət günlərində ölkəni təmsil edəcək şagird heyəti öz ölkəsi, onun tarixi, mədəni irsi, insanları, adət-ənənələri barədə dinləyicilərdə dolğun təsəvvür yaratmalıdır. Bunun üçün iştirakçı qruplar təklif olunan sahələrlə bağlı maraqlı məlumatlar verməli, təqdimatlarla çıxışlar etməlidir.

Çıxışın və hazırlanacaq təqdimatların planı sizə əlavədə təqdim olunur.

Tədbirdə iştirak edib-etməyəcəyinizi 26.09.2023-cü il tarixinə qədər bildirməyiniz xahiş olunur.

Sizcə, cavabı
hansı vasitələrdən
istifadə etməklə
çatdırmaq olar?