Dinlədiyiniz mətn əsasında sualları cavab-
landırın.
1
Mətnlə bağlı fikirlərdən hansı yanlışdır?
A) Mətn dialoq şəklindədir.
B) Mətn nəqletmə şəklindədir.
C) Mətnin dili sadə və anlaşılandır.
D) Mətndə fakt yoxdur.
E) Mətndə 3 obraz vardır.
2
Mətnə əsasən cədvəli tamamlayın.

Giriş hissə | Əsas hissə | Nəticə hissə
--- | --- | ---

ORFOQRAFİYA
Üçüncü abzasda fərq-
ləndirilmiş sözlərdə mö-
tərizədəki hərflərdən
hansı yazılmalıdır?
ORFOEPİYA
Düzgün tələffüz edin.
bəstə
bəstəkar
bəstələmək
VURĞU
Hansı hecadadır?
epiqraf
suflyor
opera

“Üzeyir müəllim olmasa idi, mən də olmazdım”.

Bu mənim yaradıcılıq epiqrafımdır. Həqiqətən də, belədir. Varlığım və uğurlarım üçün mən müəllimimə borcluyam.

1939-cu ildə Üzeyir müəllimin yanına gələrkən məktəbli qız idim, heç bir musiqi təhsilim yox idi. Amma musiqini çox sevirdim, hətta musiqi bəstələməyə can atırdım. Böyük bacım Zümrüd məni Üzeyir bəyin yanına apardı. Böyük otaqda qoyulmuş fortepi(o,a)noda öz mahnımı çalıb-oxudum. O vaxtdan əvvəl tar şöbəsində, sonra isə Üzeyir müəllimin k(o,a)nservatoriyada açdığı hazırlıq kursunda oxumağa başladım. Mən Üzeyir müəllimin sinfində k(o,a)mp(o,a)zisiyanı və Azərbaycan xalq musiqisinin əsaslarını öyrənirdim.

Üzeyir müəllim çox mehriban, səmimi, qayğıkeş, böyük ürəkli bir insan idi.

Müharibə illəri idi. Bir gün dərsdə müəllimim rəngimi solğun görüb soruşdu. “Bəlkə, acsan?” “Yox”, - deyə utanıb üzümü yana çevirdim. O özü üçün gətirdiyi yağ-çörəyi çıxarıb mənə verdi və üstəlik çay da gətizdirdi.