ORFOQRAFİYA
Göy rəngdə verilmiş
sözlərdə mötərizədəki
hərflərdən hansı
yazılmalıdır?
ORFOEPİYA
Düzgün tələffüz edin.
qorxmazlıq
yüksəklik
rahatlıq
VURĞU
Hansı hecadadır?
qorxmazlıq
yüksəklik
artilleriya
Sizcə, ani qərar nə zaman verilə bilər?
Ani qərarın nəticəsi nə olar?
Ani qərar vermək üçün insan hansı bacarıqlara sahib olmalıdır?

Əslində, neçə illər idi ki, onlar bu anı gözləyirdilər. Neçə illər idi ki, bu qor (atəş) insanları için-için yandırır, rahat nəfəs almağa, yaşamağa imkan vermirdi. Neçə illər idi ki, intiqam hissi ilə alışan ürəklər rahatlıq tapa bilmirdi.

Ali Baş Komandanın “İrəli!” əmri qəlbi vətən eşqi ilə çırpınan hər kəsi bir cə(b,p)hədə birləşdirdi. Öndə olanlar üçün hər kəs əllərini uca Tanrının dərgahına açıb dualar etdi.

“İrəli!” əmrinin verildiyi gün Vətən oğulları uğrunda canlarından keçməyə hazır olduqları torpaqların müdafiəsinə qalxdılar. Bu torpaqlarda uyuyan babaların - ə(c,j)dadların səsi, nəhayət ki, yatmış vulkanı oyatmışdı.

Bu oğulların hər birində qələbə əzmi, döyüş ruhu yüksək idi. Onlar növbəti döyüşdən sağ çıxıb-çıxmayacaqlarını bilmirdilər. Amma yenə də geri çəkilmirdilər. Yaralansalar da, arxa cəbhəyə göndərilməyi ağıllarına gətirmirdilər. Çox az zaman müddətində bir-birinə o qədər qaynayıb-qarışmış, doğmalaşmışdılar ki.... Neçə-neçə yuxusuz gecələr keçirmiş, səhəri dirigözlü açmışdılar. Bərabər torpaq üzərində yatmış, tikələrini bərabər bölmüşdülər. Uşaq ikən oxuduqları “Yastığımız vətən daşı, yorğanımız qar olsun” sözlərinin mənasını indi tam başa düşmüşdülər. Bəzən saatlarla mühasirədə qalmışdılar. Amma hər zaman bir-birlərinə dayaq olmuşdular. Bir-birlərini xilas olacaqlarına inandırmış, sınaqlardan da üzüağ çıxmışdılar.