...Artıq neçə müddət idi ki, dərslər bitdikdən sonra Tofiq müəllim kitabxanada axşama qədər otururdu. Müxtəlif kitablar oxuyur, (qeydlər, qeyidlər) aparırdı. Oxuduğu kitablar barədə şagirdlərinə danışır, onları kitabxanaya cəlb edir, müzakirələr təşkil edirdi.

...Rüstəm kitabxanaya ilk dəfə idi, gəlirdi. Kitabxananın qapısını açıb içəri girəndə Tofiq müəllimi masa arxasında gördü. Önündə bir neçə kitab olan Tofiq müəllim eynəyini əlində tutub düşünürdü. Rüstəmin gəldiyini görən Tofiq müəllim təəccübünü gizlədə bilmədi və: “Nəsə olub, Rüstəm?” - deyə soruşdu.

-Yox, mən... Elə-belə gəldim, Tofiq müəllim. Olar? - deyə Rüstəm utanaraq soruşdu.

- Əlbəttə ki, gəl, oğlum, - Tofiq müəllim ayağa qalxdı. “Gəl, otur”, - onu masaya dəvət etdi.

Rüstəm ətrafa baxırdı. Bu qədər kitabı bir yerdə ilk dəfə idi ki, görürdü. Rüstəmin marağını görən Tofiq müəllim ona mane olmayıb səssizcə onu izləyirdi. Rüstəm üzünü ona çevirəndə müəllim dilləndi:

- Hə, oğlum. Buyur, eşidirəm səni.

-Tofiq müəllim, mən gəldim ki... Bilmirəm... Mmm. Sualım vardı...

Rüstəm yoldaşları ilə mübahisəsini xatırladı. Şagirdin sıxıldığını hiss edən Tofiq müəllim dedi:

- Rahat ol, Rüstəm. Nə barədədir sualın?

- Tofiq müəllim, mən gələcəkdə kim olum? Kim olacam? Mənim gələcəyim necə olacaq? Mənim gələcəyim kimdən və nədən asılıdır?

- Əslində, sənin güclü bir arxan, dayağın var. O, daim səninlədir. Amma sənin xəbərin yoxdur.

- Doğrudan? Kimdir? Kimdir mənim dayağım?

- Sənin dayağın sənin başındır. Onun içindəki bilik və savaddır. Sənin vərdişlərin və bacarığındır. Sən başını gücləndirməlisən! Bil ki, savadlı və bilikli olanda sən həmişə öndə olacaqsan! Uğur əldə etmək üçünsə sən müəyyən vərdiş və bacarıqlara malik olmalısan.

Fəhri Ağayev
1.
Mətnin giriş hissəsinə uyğun fikirləri seçin:
1. Məktəbin köhnə tikili olmasından danışılır.
2. Məktəbin köhnə tikili olması məlum olur.
3. Tofiq müəllim kitabxananı öz şəxsi vəsaiti hesabına düzəldir.
4. Kitabxananın təmirində 11-ci sinif şagirdlərinin də köməyindən istifadə edir.
5. Kitabxana məktəbin köhnə əşyalarından istifadə etməklə təchiz edilir.
2.
Bu fikirlərdən biri nəticə hissəyə aiddir:
A) Müəllim şagirdinə ibrət dərsi verir.
B) Müəllim şagirdinə nə etməli olduğunu bildirir.
C) Müəllim ona peşə seçimi haqqında məlumat verir.
D) Müəllim şagirdində özünəinam formalaşdırmağa çalışır.
E) Müəllim ona oxuduğu kitablar haqqında məlumat verir.