Tolerantlıq baxımından örnək bir dövlət kimi özünü təsdiqləyən Azərbaycan hazırda burada yaşayan bütün xalqların, bütün dinlərə etiqad edənlərin azad yaşadığı bir dövlətdir. İrqindən, milliyyətindən, dinindən, dilindən, cinsindən, mənşəyindən və mənsubiyyətindən asılı olmayaraq, bütün vətəndaşların hüquq və azadlıqlarının bərabərliyini təmin edən milli siyasətin əsas müddəaları Azərbaycan Respublikasının Konstitusiyasında (maddə 25, 44.) göstərilmişdir.

Tolerantlıq (dözümlülük) multikulturalizmin xarakterik xüsusiyyətidir. Elə bu səbəbdən də 1995-ci ildə UNESCO-nun qərarı ilə 16 noyabr dünyada Tolerantlıq Günü elan edilmişdir. Hər il bu gün müxtəlif mədəniyyət və dinlərin planetimizdə birgə yaşamasının mümkünlüyü günü kimi qeyd olunur.

Mətnin məzmununu Ulu öndərin kəlamı
ilə əlaqələndirin.
Tolerantlıq və multikulturalizmlə bağlı
fikirlərinizdə dəyişiklik oldumu?
Şəkil vasitəsilə hansı
fikir çatdırılır?
Fikrinizi əsaslandırın.
Beynəlxalq Tolerantlıq Günü UNESCO-nun 50 illiyi münasibətilə təsis edilmişdir. “Tolerantlıq prinsipləri bəyannaməsi” 1995-ci ildə UNESCO-nun 28-ci Baş Konfransında təsdiq edilmişdir.
Bəyannamədə dözümlülük (tolerantlıq) dedikdə, “dünya mədəniyyətlərinin zəngin müxtəlifliyi, özünüifadə formaları və insan fərdiliyini ifadə etmək üsullarına hörmət, qəbul və doğru anlaşma” nəzərdə tutulur. Bəyannamə “insanların öz təbiətinə görə xarici görünüşü, mövqeyi, danışığı, davranışı və dəyərləri baxımından fərqli olduqlarını, barışıq içində yaşamaq və fərdiliyini qorumaq hüquqlarına sahib olduqlarını” elan edir.