ORFOQRAFİYA
Tünd şriftlə verilmiş
sözlərin düzgün yazıl-
dığını əsaslandırın.
ORFOEPİYA
Düzgün tələffüz edin.
körpəlik
tənbəllik
VURĞU
Neçənci hecadadır?
texnologiya
texnoloji

Həyatın bütün sahələrində insanın nail olduğu bacarıqlar onu digər canlılardan fərqləndirən əsas xüsusiyyətlərdir. İş və əmək insan üçün həm zərurət, həm də vəzifədir.
Yer kürəsində insanın yaşaması üçün lazım olan hər şey onun istifadəsinə təqdim edilmişdir. İnsan yemək, içmək, qorunmaq üçün lazımlı olanları tapıb istifadə etmək məcburiyyətindədir. İşləmək, çalışmaq zərurət olmaqla yanaşı, həm də bir dəyər və əxlaqi keyfiyyətdir. Müdriklər deyir:

"İnsana ancaq öz zəhməti (səyi, çalışması, əməli) qalar!"

Valideynlər övladlarında əmək və iş qabiliyyətini körpəlikdən formalaşdırmalıdırlar. Hər şeyin hazır şəkildə əldə edilməsi onlarda tədricən tənbəlliyə səbəb olur. Bu isə gələcəkdə
böyük bəlaya çevrilir. Uşaq bilməlidir ki, o öz zəhmətinin nəticəsində gələcəkdə istədiyi mövqeni, yaxud imkanları əldə edə biləcəkdir. Əgər uşaq zəhmətə, xeyir işlər görməyə, yaxşılıq etməyə öyrədilirsə, keyfiyyətli fərd olaraq böyüyür. Onun doğru istiqamətə yönəldilməsində müəllimlərin də böyük əməyi vardır.

Uşaq kiçik ikən bolluğa və rahatlığa alışırsa, onda tənbəllik kimi ağır “xəstəlik” yarana bilər. İstədiyini əldə edə bilmədikdə isə bu, uşaqlarda küskünlük və narazılığa səbəb olur. Böyüdükcə arzuları böyüyən uşaq istəklərini həyata keçirmək və yaşamaq uğrunda mübarizə aparmaq üçün asan yoldan pul qazanmağın yollarını axtarmağa çalışacaqdır.

Tənbəlliyin əsas xüsusiyyətləri uşaqların ...

Sizcə, mətni necə tamamlamaq olar?

- 5-7 cümlə ilə fikirlərinizi ifadə edin.