İKİNCİ DƏRƏCƏLİ ÜZVLƏR
Cümlədə baş üzvlərdən başqa, ikinci dərəcəli üzvlər də iştirak edir. Tamamlıq, təyin və zərflik ikinci dərəcəli üzvlərdir.
Tamamlıq kimə?, nəyə?, kimi?, nəyi?, kimdə?, nədə?, kimdən?, nədən? və s. suallardan birinə cavab olur. Məsələn:
15.
Cümlələrdə tamamlıqları müəyyən edin və onlara sual verin.
1. Bütün dostlarına, qohum-əqrabalarına kitab paylayır. 2. Anası tapşırmışdı ki, Bahar o kağızı heç kimə göstərməsin. (M.Cəlal) 3. Bu kitabı müəllimə ver. 4. Uşaq bir kitabı neçə günə oxuya bilər? 5. Mirzə Kazım bəy 17 yaşında özünün ilk kitabını yazmışdır. 6. Şəhriyar təhsilini doğma yurdu Xoşginabda almışdır. 7. Qürbətdə olan cavan bir oğlan dostuna məktub yazır: “Gələndə mənə doğma yurdun ətrini, sərin suların lətafətini, dərələrin yarpızını, anamın əllərinin nişanəsini gətir”.
16.
Araşdırmalarınız və öyrəndikləriniz əsasında “Necə oxumalı və nəyi oxumalı?” adlı
kiçik mətn tərtib edin.
1. Oxumağın faydası
2. Oxumaq üçün müraciət edilən kitablar (və ya mövzular)
3. Kitab (mövzu) seçiminə yardım edən mühit (ailə, məktəb)
4. Oxumaq üçün mümkün vasitələr
5. Gəldiyiniz nəticə
17.
Miniatür Kitab Muzeyi haqqında təqdimat hazırlayın.
Plan:
Bakı Miniatür Kitab Muzeyi
Dünyada ilk miniatür muzey kimi
Muzeyin fəaliyyəti