13.
Bunlardan biri qonorar sözünün izahıdır:
İnsanın əməyi müqabilində aldığı zəhmət haqqı
Gündəlik iş üçün ödənilən pul
Yazıçı, rəssam, müəllif və digərlərinə müqavilə üzrə verilən zəhmət haqqı
14.
Mətndə çərçivəyə alınmış sözləri hansı ifadələrlə əvəz etmək olar? Məna fərqi yarandımı?
Nümunə
Kiçik (balaca) bacım çox təmizkar idi.
Kiçik (əhəmiyyətsiz) işlər vaxt aparır.
Kiçik (cılız) hisslərə aludə olmayın.
Kiçik (sayca az) dəstə özfəaliyyət dərnəyi yaratdı. (İ.Əfəndiyev)
15.
Mətndə tünd şriftlə verilmiş cümlədəki sözlərə sual verin. Sözlərin bir-biri ilə əlaqələnməsinə diqqət yetirin.
CÜMLƏ ÜZVLƏRİ
Söz və söz birləşmələrinin cümlədə digər sözlərlə məna əlaqəsi olur. Məsələn:
Uşaq oxuyur cümləsində əşya ilə onun hərəkəti, ağıllı uşaq birləşməsində əşya ilə onun keyfiyyəti arasında məna əlaqəsi vardır.
Söz və söz birləşmələri qrammatik cəhətdən əlaqəyə girir, suala cavab verərək cümlə üzvü olur.
Məsələn:
Hər hansı bir sözün cümlə üzvü olması üçün müstəqil leksik mənaya malik olması, müəyyən suala cavab verməsi və cümlədəki sözlərlə sintaktik əlaqəyə girməsi vacibdir.
16.
“Sadə, xeyirxah insan” mətnindən bir neçə cümlə seçib, sözlərə sual verin. Sözlərin məna və qrammatik cəhətdən əlaqələnməsinə diqqət yetirin.