19.
- Cənab serjant, musiqini niyə təhrif edirsiniz? cümləsində tünd şriftlə verilmiş söz birləşməsindən sonra nə üçün vergül qoyulmuşdur?
20.
Mətndə (səh. 115) altından xətt çəkilmiş cümlələrə mübtəda artırın və fikrinizi əsaslandırın.
21.
O, bu əvəzlikləri ilə ifadə olunan mübtədalardan sonra vergül işarəsini düzgün qoyun.

1. Bu Azərbaycan muğamıdır. Bu muğam Azərbaycan xalqına məxsusdur. 2. O “Bayatı-İsfahan” muğamını həvəslə çaldı. O muğam “Bayatı-Şiraz”dır. 3. Tarixçi multikultural dəyərlər mövzusunda çıxış etdi. O Azərbaycanı tolerant ölkə kimi qiymətləndirdi. 4. O da məruzəçi kimi çıxış etmək istəyirdi. Bu məruzə çox maraqlı idi. 5. O tez kitabı açdı, lazım olan məlumatları oxudu. Bu kitabda lazımi məlumatlar çox idi. 6. Böyüklər gələndə ayağa qalxmaq lazımdır. Bu azərbaycanlıların milli adətidir. 7. O Azərbaycanı işıqlı gələcəyə aparmaq üçün böyük tədbirlərin həyata keçməsinə başçılıq edirdi.

"AZƏRBAYCAN MUĞAMLARI" adlı təqdimat hazırlayın.
İlk növbədə, muğamlar və onların tarixi
haqqında məlumat toplayın.
Topladığınız məlumatları emal edin.
Təqdimat hazırlamaq üçün plan tərtib edin.
Təqdimatınıza fotoşəkillər əlavə edin.
İSTİQAMƏT:
1. Giriş hissədə mövzu barədə ümumi məlumat verin.
2. Əsas hissədə mövzu ətrafında danışın.
3. Nəticə hissədə haqqında danışdığınız məsələyə münasibət bildirin.
TƏLİMAT:
Yazınızda həmcins üzvlərdən istifadə edin.
Durğu işarələrinin işlənmə qaydalarına əməl edin.
Mübtəda ilə xəbərləri düzgün uzlaşdırın.