Komiksin
nə olduğunu
bilirsinizmi?
Komiks bir-biri ilə ardıcıl əlaqələnən
şəkillərdən ibarətdir. Burada mətnin olması
vacib deyil. Adətən, süjet şəkillər vasitəsilə
çatdırılır. Komiksin məzmunu mövzudan asılı
olaraq tək-tək sözlər, təqlidi sözlər, açar
sözlər və ya açar cümlələr vasitəsilə çatdırılır.
Bu söz və cümlələr izahedici xarakter daşıyır.
Bu ifadələr obrazın, yaxud obrazların nitqi
hesab edilir. Bu kiçik ifadələr komiksin məzmununu
anlamağa kömək edir. Nitq xüsusi
fiqurların - filakterlərin - “söz qabarcıqları“nın
(adətən, bulud şəklində olur) içində
verilir.
Komiksdə şəkillər detallı verilmir. Məzmunu
anlamaq üçün hər hansı bir detal daha çox
diqqətə çatdırılır. Bir şəkil bir abzas hesab
edilə bilər.
Komikslər əyləncəli və ciddi olur. Yaranma
tarixi XVI-XVII əsrlərə aid edilir.