6.
Mətndən istifadə etməklə səbəb-nəticə əlaqələrini tamamlayın.

SƏBƏB | NƏTİCƏ
--- | ---
1. İnsan mütaliə edir. | 1....
2.... | 2. Söz ehtiyatı zənginləşir, dünyagörüşü formalaşır.
3. Oxunan ədəbiyyat təhlil edilir. | 3....
4.... | 4. Uşaqlar nağılları əvvəlcə şifahi şəkildə eşidirlər.

7.
Hər iki mətni oxuyun. Məzmuna diqqət yetirin və müzakirə aparın.
Uşaq və yeniyetmələr kompüter və müxtəlif texnoloji vasitələrdən istifadə etməklə müəyyən biliklər əldə edirlər. Amma onların kompüter qarşısında saatlarla əyləşməsi təhlükəlidir. Uşaqların texnoloji vasitələrə aludə olması fiziki və psixoloji vəziyyətlərinin korlanmasına gətirib çıxara bilər. Belə ki saatlarla vaxtını kompüter arxasında keçirən, telefondan çox istifadə edən uşaqlarda dayaq-hərəkət sistemi pozulur. Yaxın məsafədən kompüterin ekranına baxmaq göz fokusunu pozur. Nəticədə gözlərin buynuz qişası quruyur, göz sağlamlığını itirir və kiçik yaşlardan görmə qabiliyyətinin zəifləməsinə gətirib çıxarır. Digər tərəfdən, bu maraqlar daha da dərinləşərək onları internetdən asılı vəziyyətə salır.
Mütaliə insan zəkasının inkişafında mühüm rola malikdir. Əgər insan çox mütaliə edərsə, onun dünyaya baxışı da çox zəngin olar. Cəmiyyətdə oxumağı, yazmağı bacaranların sayı nə qədər çox olarsa, o cəmiyyət daha çox inkişaf edər və hər zaman, hər yerdə öz dəyərləri ilə seçilər.
İnsan cəmiyyətdə sahib olduğu məlumatların yarıdan çoxunu oxumaqla əldə edir. Mütaliəni çox edən insanlar həm düşüncə, həm bacarıq, həm də digər baxımdan başqalarından fərqlənirlər. Mütaliə nəticəsində insanın öyrəndikləri onda həm inam, həm də yüksək bacarıq formalaşdırır. Çox kitab oxuyan insan zəngin söz ehtiyatına sahib olur. Bunun nəticəsində o, gözəl nitq qabiliyyəti qazanır. Mütaliə ən təsirli tərbiyə vasitəsidir. Çox kitab oxumaq insanda tərbiyəvi bir xüsusiyyətdir. Əlbəttə ki, bu, insanlarda kiçik yaşlardan başlayır.
(“Azərbaycan müəllimi” qəzeti, 2019-cu il)
8.
Baxdığınız süjet əsasında fikir mübadiləsi aparın.