Onun rəssam, şair, musiqiçi və bəstəkarların portretlərindən ibarət qal (a,e) reyası muzeyi xatırladır. Azərbaycan mədəniyyəti tarixində Zivər xanım həm ilk qadın heykəltaraş, həm də peşəkar skripka ifaçısı olan ilk qadın kimi tanınır.

Görkəmli bəstəkarın tələbəsi olmaq, bu əfs(a,ə)nəvi şəxsiyyətin yanında işləmək, onun musiqi dünyası ilə yaxından tanış olmaq imkanı qazanan Z.Məmmədova öz müəlliminin portretini çəkmək qərarına gəlir. Maraqlıdır ki, bu abidə onun naturadan çəkilmiş yeganə portreti kimi tarixə düşmüşdür. Zivər onun gözəl üz cizgilərini, hamar daranmış saçlarını, dərin gözlərinin təsirli baxışlarını ustalıqla nəzərə çarpdırır.

Sizcə, söhbət hansı bəstəkardan gedir?
Zivər Məmmədovanın müəllimi kim olmuşdur?
Fikirlərinizi necə əsaslandırarsınız?

Görkəmli rəssam Əzim Əzimzadənin Fəxri xiyabandakı abidəsi üzərində də Zivər işləmişdir. Müəlliminin büstü üzərində işləyərkən Zivər Ə.Əzimzadənin cizgilərini incəliklərinə qədər göstərməyə çalışmışdır. O, böyük rəssamın şəxsiyyətinin əhəmiyyətini, incəsənət tarixində oynadığı rolu diqqətə çatdırmışdır.

Əsmər Abdullayeva
Süjetdə hansı fakt sizin üçün maraqlı və
yeni oldu?
1.
Mətnə əsasən söyləmək olar:
1. Mədəniyyətin inkişafında kişilər qədər qadınların da rolu böyük
olmuşdur.
2. Zivər xanımın yaşadığı dövrdə qadınların fəaliyyətinə icazə verilmirdi.
3. Əzim Əzimzadə karikatur sənətinin banisidir.
4. Zivər xanım 80 il yaşamışdır.
5. Zivərin uğuru onun çalışqanlığının nəticəsidir.
A) 1,2,4,5
B) 1,2,5
C) 2,3,4
D) 3,4,5
E) 1,2,3,5
2.
Mətn vasitəsilə hansı fikri müəyyən etdiniz?
3.
Azərbaycanlı Zivər xanım Şərqin ilk heykəltaraş qadını olmaqla yanaşı, gözəl skripka da çalırdı. Dahi Üzeyir Hacıbəyli öz sevimli skripkasını məhz ona bağışlamışdı cümlələrini hansı cümlədən əvvəl yerləşdirsək, abzaslar arasında əlaqə yaranar?