Adına münasibət bildirin.

Azərbaycan Respublikası polietnik dövlətdir. Xalq azərbaycanlılardan və bir sıra milli azlıqlardan: udinlər ingiloylar qrızlar xınalıqlılar, buduqlular tatlar talışlar ləzgilər və digərlərindən təşkil olunmuşdur. Bu millətlərin tarixən Azərbaycandan başqa vətənləri olmamış və buna görə də onlar Azərbaycan vətəndaşları hesab olunurlar. Bu millətlərdən başqa ölkəmizdə öz tarixi vətənləri olan rus ukraynalı belarus kürd yəhudi yunan alman və tatarlar da yaşayırlar. Milli azlıqların hüquq və azadlıqlarının qorunması Azərbaycan dövlətinin yürütdüyü siyasətin əsas istiqamətlərindən biridir.

Şəklə diqqətlə baxın, hansı
fikrin çatdırıldığını deyin.
Şəklin abzasla əlaqəsini
əsaslandırın.

Azərbaycanda dağ yəhudilərinin yaşadığı Qırmızı Qəsəbə, malakanların kəndi İvanovka, udin kəndi Nic, öz dili, özünəməxsus adət və ənənələri ilə məşhur olan Xınalıq kəndi və başqa milli azlıqların yaşadığı onlarla belə məskənlər mövcuddur.

Ölkədə müsəlmanların hüquqları təmin edilməklə yanaşı, dövlət respublika ərazisində yayılmış bütün ənənəvi dinlərə qayğı göstərir.